Ta montar os motilons, os falciellos se clavan con as cabezas t'abaixo porque a cabeza les pesa mas que a palla y ixo achuda a estabilizar a estructura, pus cada falciello apilau tiene o suyo centro de gravedat mas aman d'o suelo. Por ixo, quan se carga os falciellos en os bastes y se baixan ta lugare, quedan mutos grans de cerial en os puestos a on que i heba habiu un motilón. Istes grans se recullen en a zaguera man de fayena asociada a la siega, que se conoix como «respigar», y consiste en repasar o campo ta pillar as espigas y os grans perdius que encara i quede.